Diari Oficial de la Generalitat Valenciana


Sumari del DOGV 2441, del 02-02-1995 (1995/833714)

ORDRE de 4 de gener de 1995 del conseller d'Administració Pública, per la qual avoca competències delegades en la Direcció General de la Funció Pública, mitjançant l'Ordre de 18 d'octubre de 1993, del conseller d'Administració Pública i es deleguen diversos òrgans de la Generalitat Valenciana
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/01/04/(1)/dof/vci/html**

### Dades del document

Número de DOGV
:   2441

Data del DOGV
:   02-02-1995

Secció del DOGV
:   DISPOSICIONS GENERALS

Número del document
:   1995/833714


Data del document
:   04-01-1995

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 4 de gener de 1995 del conseller d'Administració Pública, per la qual avoca competències delegades en la Direcció General de la Funció Pública, mitjançant l'Ordre de 18 d'octubre de 1993, del conseller d'Administració Pública i es deleguen diversos òrgans de la Generalitat Valenciana.   
L'agilitat i la simplificació del procediments en la contractació del personal laboral de durada determinada, salvaguardant els principis de mèrit i capacitat, d'inexcusable aplicació en tota selecció de personal al servei de l'Administració pública, aconsella dictar aquesta ordre, per la qual delega diversos òrgans de la Generalitat Valenciana per a la contractació de personal laboral de durada determinada amb la necessària aplicació de criteris d'homogeneïtat en la gestió del recursos humans de l'Administració pública de la Generalitat Valenciana.  
Per tot això,  
ORDENE:  
Article primer  
Avocar la delegació que per a la formalització dels contractes laborals de durada determinada, inclosos en l'article 2, apartats b, c, d i e de l'Ordre d'1 de desembre de 1992, del conseller d'Administració Pública, es feia en l'Ordre de 18 d'octubre de 1993, de l'esmentat conseller, i delega per a aquesta formalització els següents òrgans de la Generalitat Valenciana:  
a) El secretari general de la Presidència i els secretaris generals de les conselleries d'Administració Pública; Economia i Hisenda; Agricultura i Pesca; Obres Públiques, Urbanisme i Transports, i Indústria, Comerç i Turisme, pel que fa als contractes que es formalitzen en l'àmbit de les conselleries respectives.  
b) Els secretaris generals de les conselleries de Treball i Afers Socials; Sanitat i Consum; Medi Ambient i Cultura, i el director de Personal de la Conselleria d'Educació i Ciència, pel que fa als contractes que es formalitzen en els serveis centrals respectius.  
c) Els directors de l'Institut Valencià de la Joventut i l'Institut Valencià d'Investigacions Agràries, respecte als contractes que es formalitzen en els seus organismes autònoms.  
d) Els directors territorials de les conselleries de Treball i Afers Locals; Sanitat i Consum; Cultura; Educació i Ciència, i Medi Ambient, respecte dels contractes que es formalitzen en el seu àmbit territorial.  
DISPOSICIONS FINALS  
Primera  
Es faculta la Direcció General de la Funció Pública per a dictar les instruccions que siguen necessàries per a una millor gestió d'aquestes matèries.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana .  
València, 4 de gener de 1995  
El conseller d'Administració Pública,  
LUIS BERENGUER FUSTER


Còpia Permalink ELI